Асфальтабетон

Асфальтабето́н, асфа́льтавы бето́н — будаўнічы матэрыял, які атрымліваюць ушчыльненнем спецыяльна прыгатаванай у нагрэтым стане сумесі друзу, пяску, мінеральнага парашку і бітуму. Для надання асфальтабетону аднароднасці і паляпшэння яго якасці ў сумесь дабаўляюць таксама паверхнева-актыўныя рэчывы.

 Віды асфальтабетону 
У залежнасці ад тэмпературы ўкладкі і тыпу бітуму адрозніваюць наступныя віды асфальтабетону:
 гарачы — змяшчае вязкі бітум і ўкладваецца пры тэмпературы не ніжэй за 120 °C;
 цёплы — выкарыстоўваецца ма-лавязкі бітум, тэмпература ўкладкі складае 40—85 °C;
 халодны — змяшчае вадкі бітум і ўкладваецца пры тэмпературы навакольнага асяроддзя (не ніжэй за 10 °C).

Паводле памеру зерня асфальтабетон бывае:
 буйназярністы (памер зерня да 40 мм);
 дробназярністы (да 20 мм);
 пясчаны (да 5 мм).

 Прымяненне 
Асфальтабетон выкарыстоўваецца для будаўніцтва пакрыццяў і асновы аўтамабільных дарог, аэрадромаў, гарадскіх вуліц і плошчаў.

 Крыніцы 

 Літаратура 


 Спасылкі 

Катэгорыя:Дарогі
Катэгорыя:Будаўнічыя матэрыялы
Катэгорыя:Нафтапрадукты
Катэгорыя:Бетон